《友人为余述所闻见有可叹者要余赋诗事非一时故章无伦次义存讽谕庶几闻者足戒云尔 其一》
清代·苏廷魁

岭海风清坐啸秋，身兼三组叹诸侯。琼筵争睹{蒙鸟}{童鸟}盏，锦段多归翡翠楼。

传道建威临越镇，何劳执宪告交州。龙骧酌水题诗处，凫舸扬旌访古游。

作者简介：（?—1878）广东高要人，字赓堂。道光十五年进士，授编修，迁御史。因灾异上疏数千言，请罢黜枢臣穆彰阿，并下罪己诏，开直谏之路。宣宗嘉其切直。迁给事中。同治初，以中外大臣荐，授河南开归陈许道，历布政使，擢河东总督。